CELEX: 62007CJ0196
Language: lt
Date: 2008-03-06
Title: 2008 m. kovo 6 d. Teisingumo Teismo (trečioji kolegija) sprendimas. # Europos Bendrijų Komisija prieš Ispanijos Karalystę. # Valstybės įsipareigojimų neįvykdymas - Konkurencijos politika - Koncentracija - Tam tikrų Komisijos nustatytų pareigų neįvykdymas - E.ON/Endesa. # Byla C-196/07.

2008 m. kovo 6 d. Teisingumo Teismo (trečioji kolegija) sprendimas
      Komisija prieš Ispaniją
      (Byla C‑196/07)
      „Valstybės įsipareigojimų neįvykdymas – Konkurencijos politika – Koncentracija – Tam tikrų Komisijos nustatytų pareigų neįvykdymas – E.ON/Endesa“
      1.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje (EB 226 straipsnis) (žr. 25–26 punktus)
      2.                     Ieškinys dėl įsipareigojimų neįvykdymo – Ginčo dalykas – Apibrėžimas pagrįstoje nuomonėje – Valstybei narei nustatytas terminas
            – Vėlesnis įsipareigojimų nevykdymo nutraukimas – Suinteresuotumas toliau palaikyti ieškinį – Galima valstybės narės atsakomybė
            (EB 226 straipsnis) (žr. 27–28 punktus)
      3.                     Ieškinys dėl įsipareigojimų neįvykdymo – Komisijos sprendimo dėl koncentracijos neįvykdymas – Gynybos priemonės – Absoliutus
            negalėjimas vykdyti – Vertinimo kriterijai – Vykdymo sunkumai – Komisijos ir valstybės narės pareiga bendradarbiauti ieškant
            Sutartį atitinkančio sprendimo (EB 10 ir EB 226 straipsniai) (žr. 30 punktą)
      4.                     Ieškinys dėl įsipareigojimų neįvykdymo – Komisijos sprendimo dėl koncentracijos nevykdymas – Gynybos priemonės – Abejonės
            dėl sprendimo teisėtumo – Nepriimtinumas – Ribos – Neegzistuojantis teisės aktas (EB 226, EB 227, EB 230 ir EB 232 straipsniai)
            (žr. 34–38 punktus)
      Dalykas
      
         Valstybės įsipareigojimų neįvykdymas – 2006 m. rugsėjo 26 d. Komisijos sprendimo (Byla COMP/M.4197 – 
               E.ON/Endesa
                – C(2006)4279 galutinis) 2 straipsnio ir 2006 m. gruodžio 20 d. Komisijos sprendimo (Byla COMP/M.4197 – 
               E.ON/Endesa
                – C(2006)7039 galutinis) 1 straipsnio neįvykdymas.
            Rezoliucinė dalis
      1. Per nustatytus terminus nepanaikinusi:
      – Nacionalinės energetikos komisijos sprendimu nustatytų 1–6, 8 ir 17 sąlygų, kurios 2006 m. rugsėjo 26 d. Komisijos sprendimo
         (Byla COMP/M.4197 – E.ON/Endesa – C(2006)4279 galutinis) 1 straipsniu buvo pripažintos nesuderinamomis su Bendrijos teise,
         ir
      
      – iš dalies pakeistų pramonės, turizmo ir prekybos ministro sprendimu nustatytų 1, 10, 11 ir 15 sąlygų, kurios 2006 m. gruodžio
         20 d. Komisijos sprendimo (Byla COMP/M.4197 – E.ON/Endesa – C(2006)7039 galutinis) 1 straipsniu buvo pripažintos nesuderinamomis su Bendrijos teise,
      
      Ispanijos Karalystė neįvykdė įsipareigojimų pagal kiekvieno iš šių sprendimų 2 straipsnį.
      2. Priteisti iš Ispanijos Karalystės bylinėjimosi išlaidas.